Za 25. studenog Sindikati u\u010ditelja i zaposlenih u srednjim \u0161kolama najvaljuju i jo\u0161 jedan veliki prosvjed.

Podsjetimo, sutra \u0107e biti 27. dan \u0161trajka. Na posljednjim pregovorima Vlada im je ponudila pove\u0107anje osnovice za 6,12 posto, kao i svim javnim i dr\u017eavnim slu\u017ebenicima te, umjesto koeficijenta, dva posto dodatka na pla\u0107u od 1. srpnja, ukoliko do tad ne bude gotova analiza cjelokupnog sustava pla\u0107a.

Mihalinec: Borba za dostojanstvo nema cijene

Predsjednik Nezavisnog sindikata zaposlenih u srednjim \u0161kolama Hrvatske Branimir Mihalinec u ponedjeljak nave\u010der poslao je pismo \u010dlanovima sindikata vezano uz frontalni\u00a0nastavak\u00a0\u0161trajka\u00a0do ispunjenja zahtjeva\u00a0poru\u010div\u0161i kako je izuzetno va\u017eno sna\u017eno odgovoriti Vladi te\u00a0da\u00a0borba za dostojanstvo nema cijene.

- Sredi\u0161nji odbor na\u0161eg Sindikata i Veliko vije\u0107e hrvatskih u\u010ditelja na dana\u0161njoj su zajedni\u010dkoj sjednici jednoglasno donijeli odluku o frontalnom nastavku \u0161trajka od 19. studenog\u00a0do ispunjenja zahtjeva.

Izuzetno je va\u017eno sna\u017eno odgovoriti Vladi Republike Hrvatske kako ne pristajemo na prijetnje, te da smo spremni boriti se za svoje zahtjeve i dostojanstvo do kraja. Borba za dostojanstvo nema cijene\", istaknuo je Mihalinec u pismu koje je objavljeno na dru\u0161tvenim mre\u017eama.

- Ukoliko budemo i dalje jedinstveni i odlu\u010dni, Vlada Republike Hrvatske bit \u0107e primorana ponovno sjesti s nama za pregovara\u010dki stol i ponuditi prihvatljivo rje\u0161enja, dodao je.

U pismu je ponovio\u00a0kako \u0107e u utorak na konferenciji za novinare objaviti rezultate izja\u0161njavanja o posljednjoj ponudi Vlade.

Tako\u0111er, najavio je da sindikati planiraju\u00a0aktivnosti u vrijeme zasjedanja Europske pu\u010dke stranke u Zagrebu i da \u0107e uskoro organizirati\u00a0prosvjed u Zagrebu na jednom od gradskih trgova.